open-index/open-wikipedia-markdown huggingface dataset:
טרייאסטרימשה

[שמאל|ממוזער|250px|בודהה ו מבקרים במשכן ה[אפסארה|אפסארות בגן העדן של טרייאסטרימשה, תבליט מגנדהארה.]]
[שמאל|ממוזער|300px|ירידה של [הבודהה מגן העדן של טרייאסטרימשה בעיר הקדומה .]]
**טרייאסטרימשה** (בסנסקריט: **त्रायस्त्रिंश**, בתעתיק : **Trāyastriṃśa**) הוא סוג של גן-עדן שהוא עולם חשוב של  ב. המילה "טרייאסטרימשה" היא שם תואר שנוצר מהמספר "טרייאסטרימשט" (trayastriṃśat), כלומר "33" וניתן לתרגם כ"שייך לשלושים ושלוש [הדוות]". זהו בעיקר שמו של השני בששת סוגי גן-העדן של "" בקוסמולוגיה הבודהיסטית, ובאופן משני משמש משכן לדוות השוכנים בו. טרייאסטרימשה נשלט על ידי , הידוע גם בשם אינדרה.

## תיאור
גן העדן של הטרייאסטרימשה הוא השני מבין גני העדן של "", ממש מעל קטומהאראג'יקה או ממלכת ארבעת המלכים השמיימיים, והוא הגבוה ביותר בשמים השומר על קשר פיזי עם שאר העולם. טרייאסטרימשה ממוקם על פסגת סומרו, ההר המרכזי של העולם, בגובה של 80 יוג'אנות; השטח הכולל של גן העדן הוא 80 יוג'אנות רבועות. גן עדן זה דומה אפוא להר האולימפוס היווני במובנים מסוימים.

לפי וסובנדהו, כל אחד מתושבי טרייאסטרימשה הוא בגובה חצי "קרוסה" (כ-300 מטר) וחיים 1000 שנים, מהן כל יום שווה ערך ל-100 שנים של עולמנו: כלומר, בסך הכל 36 מיליון משנותינו.

מכיוון שטרייאסטרימשה מחוברת פיזית לעולם דרך סומרו, בניגוד לשמים שמעליו, הדוות שבטרייאסטרימשה אינן מסוגלות להימנע מלהסתבך בעניינים ארציים. בפרט, הם מוצאים את עצמם לעיתים קרובות במריבות עם ה, קבוצה נפרדת של יצורים אלוהיים שגורשו מטרייאסטרימשה וששוכנים כעת למרגלות סומרו, זוממים דרכים לשחזר את הממלכה האבודה שלהם. עם זאת, יש נישואים בין הדוות והאסורות בדיוק כפי שיש בין האסירים והיוטנארים במיתולוגיה הנורדית.

מנהיג הדוות בטרייאסטרימשה הוא , הידוע גם בשם אינדרה. דוות נוספים בטרייאסטרימשה המוזכרים לעיתים קרובות הם  (וישוואקארמה), האומן והבנאי של הדוות; , שנוהג במרכבה של שקרה; וסוג'ה, אשתו של שקרה ובתו של מנהיג האסורות .

גן העדן של טרייאסטרימשה מופיע מספר פעמים בסיפורים בודהיסטים, שבהם הבודהה עולה לטרייאסטרימשה, או (לעיתים קרובות יותר) דוות מטרייאסטרימשה יורדים לפגוש את הבודהה. אימו של הבודהה, , נולדה מחדש בגן העדן של , וירדה לבקר בגן העדן של טרייאסטרימשה, שם בנה לימד אותה את האבהידהמה.

ה"שלושים ושלוש" בשם השמים אינו ספירה של האלים שחיים שם (יש הרבה יותר) אלא מונח כללי, ירושה מהמיתולוגיה הוודית, המרמז על "כל פנתאון האלים". באגדות הבודהיסטיות של טהרוואדה היו 33 בני אדם בקבוצה המקורית של סאקה (שקרה) (שהרוויחו מספיק מעלות כדי להפוך לדוות על גבי הר סינרו).

החלוקה של גני העדן בבודהיזם בתוך ממלכת התשוקה הם, מלמעלה למטה, "יאמה דווה", "דווה", "נירמנאראטייה דווה" ופראנירמיטה-ושאוורטינה" מעל לטרייאסטרימשה ו"קטומהאראג'יקה" מתחת. הם נקראים ששת גני העדן יחד עם "שקרו דוואנאם" (שקרה). גן עדן נוסף "סונירמיטה דווה" לפעמים מתווסף לאלו בהתאם ל.

## קישורים חיצוניים

## ביאורים

## הערות שוליים

קטגוריה:בודהיזם
ג'יימס וייטהיל

**ג'יימס וייטהיל** (באנגלית: **James Whitehill**; 31 בינואר 1762 – 26 בפברואר 1822) היה חבר בית הנבחרים האמריקאי מפנסילבניה.

## ביוגרפיה
ג'יימס וייטהיל (בנו של ג'ון וייטהיל ואחיינו של רוברט וייטהיל) נולד ב-31 בינואר 1762 בסטרסבורג, פרובינציית פנסילבניה. הוא למד משפטים, התקבל ללשכת עורכי הדין והחל לעסוק בכך בסטרסבורג. הוא כיהן כשופט משנה של בית המשפט של מחוז לנקסטר מ-3 בינואר 1811 עד 1 בפברואר 1813, אז התפטר, לאחר שנבחר לקונגרס. הוא שירת במלחמת 1812 כגנרל של המיליציה של פנסילבניה.

וייטהיל נבחר כדמוקרטי-רפובליקני לקונגרס השלושה עשר וכיהן עד התפטרותו ב-1 בספטמבר 1814. הוא עסק במסחר בסטרסבורג ושימש כראש עיריית סטרסבורג ב-1816. לאחר מכן הוא כיהן שוב כשופט חבר של בית המשפט המחוזי מ-17 באוקטובר 1820 ועד מותו בסטרסבורג, פנסילבניה ב-26 בפברואר 1822. הוא נקבר בבית הקברות של הכנסייה הפרסביטריאנית בליקוק, פנסילבניה.

## קישורים חיצוניים
* 
* 

קטגוריה:אמריקאים ילידי פנסילבניה
קטגוריה:עורכי דין אמריקאים במאה ה-19
קטגוריה:שופטי בתי המשפט של מדינת פנסילבניה
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1762
קטגוריה:אמריקאים שנפטרו ב-1822
הנרי סנט ג'ורג' טאקר השלישי

**הנרי סנט ג'ורג' טאקר השלישי** (באנגלית: **Henry St. George Tucker III**; 5 באפריל 1853 – 23 ביולי 1932) היה חבר בית הנבחרים של ארצות הברית מווירג'יניה, פרופסור למשפטים ונשיא לשכת עורכי הדין האמריקאית.

## ביוגרפיה
### ראשית חייו
טאקר נולד ב-5 באפריל 1853 בווינצ'סטר, וירג'יניה לעורך הדין ג'ון רנדולף טאקר (1823–1897) ולאשתו, לורה (לבית פאוול; 1827–1916). הוא קיבל תואר מבית הספר למשפטים של אוניברסיטת וושינגטון ולי בשנת 1876. הוא התחתן עם הנרייטה פרסטון ג'ונסטון, בתו של ויליאם פרסטון ג'ונסטון, ב-25 באוקטובר 1877, ונולדו לו מספר ילדים, ביניהם ג'ון רנדולף טאקר (נולד 1879). בשנת 1898, הוא רכש את אחוזת קול אלטו בלקסינגטון, וירג'יניה.

### קריירה
טאקר נבחר לקונגרס ה-51 כדמוקרטי וכיהן ארבע קדנציות. לאחר מכן חזר לאוניברסיטת וושינגטון ולי, שם הפך לפרופסור למשפט חוקתי ודיני היושר ב-1897. שלוש שנים לאחר מכן מונה לדקאן בית הספר למשפטים, בשנת 1900.

הוא עבר לוושינגטון הבירה והפך לדקאן בית הספר למשפטים באוניברסיטת קולומביה (כיום אוניברסיטת ג'ורג' וושינגטון) מ-1903 עד 1905, כאשר הפך לנשיא תערוכת ג'יימסטאון ושל איגוד עורכי הדין האמריקאי.

טאקר ביקש ללא הצלחה את המועמדות הדמוקרטית לתפקיד המושל ב-1909 וב-1921. הוא חזר לקונגרס ב-1922, לאחר הפסקה של כמעט 25 שנים, כאשר נבחר לקונגרס ה-67 עם מותו של הנרי ד. פלאד ב-1921. הוא נבחר מחדש מספר פעמים, וכיהן עד מותו ב-23 ביולי 1932. 

## קישורים חיצוניים

* 
* 

## הערות שוליים

קטגוריה:אמריקאים ילידי וירג'יניה
קטגוריה:אמריקאים ממוצא ברמודי
קטגוריה:אמריקאים ממוצא אנגלי
קטגוריה:בוגרי בית הספר למשפטים באוניברסיטת וושינגטון ולי
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1853
קטגוריה:אמריקאים שנפטרו ב-1932
קליפורניום (III) ברומיד

**קליפורניום (III) ברומיד** הוא תרכובת אי-אורגנית, שנוסחתה הכימית CfBr3 . כמו בקליפורניום (III) אוקסיד (Cf2O3) ובהלידים אחרים של קליפורניום, כולל קליפורניום(III) פלואוריד (CfF3), קליפורניום (III) כלוריד (CfCl3) וקליפורניום(III) יודיד (CfI3), לאטום הקליפורניום מצב חמצון של +3.

## תכונות
קליפורניום (III) ברומיד מתגבש הן במבנים הדומים ל AlCl3 והן במבנים הדומים ל FeCl3 . במבנה של AlCl3, יון הקליפורניום הוא בעל מספר קואורדינציה 6 ושלושת אורכי הקשר העצמאיים של Cf-Br הם 279.5±0.9 פיקומטר, 282.7±1.1 פיקומטר ו-282.8±0.8 פיקומטר.

ברומיד קליפורניום (III) מתפרק חלקית לקליפורניום (II) ברומיד בטמפרטורה גבוהה.

: 2 CfBr3 ->[\Delta T] 2 CfBr2 + Br2

בהתפרקות הרדיואקטיבית של ברקליום -249 לקליפורניום-249, נשמרים מספר החמצון ומבנה הגביש של התרכובות. ברקליום ברומיד (III) בעל מספר קואורדינציה 6 (מבנה מונוקליני מסוג AlCl3) מתפרק כדי לייצר קליפורניום (III) ברומיד בעל מספר קואורדינציה 6, בעוד שברקליום (III) ברומיד בעל מספר קואורדינציה 8 (סוג PuBr3, מבנה אורתורומבי) מייצר קליפורניום (III) ברומיד בעל מספר קואורדינציה 8.

## ראו גם
* קליפורניום

## הערות שוליים

קטגוריה:תרכובות אי-אורגניות
פוג'ו ברצ'וליני

**ג'ובאני פרנצ'סקו פוג'יו**, המוכר גם כ**ג'ובאני ברצ'וליני** (באיטלקית: **Poggio Bracciolini**; 11 בפברואר 1380 – 14 באוקטובר 1459) היה מזכיר האפיפיור , סופר, הרפתקן, מעתיק הומניסט. התפרסם לאחר שגילה מחדש את יצירתו האבודה של המשורר הרומאי לוקרטיוס "על טבע היקום".

## תולדותיו
פוג'ו נולד בעיירת טרנואבה אזור בשליטתה של פירנצה. אביו היה ג'וצו ברצ'לוני שעסק כנוטריון ושם אימו יאקובה, ביתו של נוטריון מפורסם שנקרא סר מיקולה, פוג'ו היה הבכור לשתי אחיות ואח (אחת מהאחיות מתה בינקותה), אביו נאלץ לעקור מביתו לעיר ארצ'ו, לאחר שפשט רגל דבר שאילץ אותו אף למכור את ביתו ורכושו.

פוג'ו הגיע לפירנצה בשנת 1390 כשבידו 5 פרוטות בלבד, הוא פילס את דרכו עד שנשא את תפקיד מזכיר האפיפיור.

### גילוי מחדש של הספר "על טבע היקום"
בשנת 1417 פוג'ו גילה מחדש את הספר במנזר בגרמניה. פוג'ו הביא את העותק המקורי למעתיק וחזר למקום מושבו אז בקונסטנץ. כאשר הגיע אליו העותק החדש, פוג'ו שלח אותו לידידו בפירנצה ניקולו ניקולי. ניקולו ניקולי העתיק את הפואמה אך השאיר אותה אצלו בפירנצה לשנים רבות. לאחר שניקולי הסכים להשאיל את הספר לפוג'ו, הפואמה התפשטה בחוגים הומניסטים באירופה והתחילה להשאיר את אותותיה בספרות התקופה.

מכיוון שהספר מכיל תכנים המנוגדים עם ערכי הנצרות, היו בכנסייה מי שרצו לעצור את התפשטות הפואמה. למשל, בשנת 1516, הסינוד של פירנצה החליטו לאסור את קריאת "על טבע היקום" בבתי הספר. העונש על הפרת הצו כלל קנס של עשרה דוקטים ועינויי נצח בגיהנום.

## לקריאה נוספת
* .
* 
* 
* 

## קישורים חיצוניים

## הערות שוליים

קטגוריה:הומניסטים איטלקים מתקופת הרנסאנס
קטגוריה:סופרים איטלקים
קטגוריה:אספני ספרים
קטגוריה:ילידי 1380
קטגוריה:נפטרים ב-1459
מרטין בוס

**מרטין בוס** (בגרמנית: **Martin Buß**; נולד ב-7 באפריל 1976) הוא אתלט עבר גרמני, אלוף עולם (אדמונטון 2001) וסגן אלוף אירופה באולם (גנט 2000) בקפיצה לגובה.

## ביוגרפיה
בוס נולד בברלין שבגרמניה.

### 1995
#### סגן אלוף אירופה עד גיל 20
באליפות אירופה עד גיל 20 שנערכה בנירג'האזה שבהונגריה ביולי זכה במדליית כסף בקפיצה לגובה בתוצאה של 2.19 מטר.

### 1997
#### סגן אלוף אירופה עד גיל 23
באליפות אירופה עד גיל 23 שנערכה בטורקו שבפינלנד ביולי זכה במדליית כסף בקפיצה לגובה בתוצאה של 2.24 מטר.

באליפות העולם שנערכה באתונה שביוון באוגוסט סיים במקום תשיעי בקפיצה לגובה בתוצאה של 2.29 מטר.

### 1998
באליפות אירופה שנערכה בבודפשט שבהונגריה באוגוסט סיים במקום רביעי בקפיצה לגובה בתוצאה של 2.32 מטר.

### 1999
באליפות העולם באולם שנערכה במאבאשי שביפן במרץ סיים במקום רביעי בקפיצה לגובה בשיא אישי חדש של 2.30 מטר.

#### מדליית ארד באליפות עולם
באליפות העולם שנערכה בסביליה שבספרד באוגוסט זכה במדליית ארד בקפיצה לגובה בתוצאה של 2.32 מטר, אחרי ויאצ'סלב וורונין מרוסיה (2.37 מטר) ומארק בוזוול מקנדה (2.35 מטר).

### 2000
#### סגן אלוף אירופה באולם
באליפות אירופה באולם שנערכה בגנט שבבלגיה בפברואר זכה במדליית כסף בקפיצה לגובה בשיא אישי חדש של 2.34 מטר, אחרי ויאצ'סלב וורונין (2.34 מטר) ולפני דרגוטין טופיץ' מיוגוסלביה (2.34 מטר).

### 2001
באליפות העולם באולם שנערכה בליסבון שבפורטוגל במרץ סיים במקום שישי בקפיצה לגובה בתוצאה של 2.25 מטר.

#### אלוף עולם
באליפות העולם שנערכה באדמונטון שבקנדה באוגוסט זכה במדליית זהב בקפיצה לגובה בשיא אישי חדש של 2.36 מטר, לפני ויאצ'סלב וורונין (2.33 מטר) וירוסלב ריבקוב מרוסיה (2.33 מטר).

### 2002
באליפות אירופה שנערכה במינכן שבגרמניה באוגוסט סיים במקום שביעי בקפיצה לגובה בתוצאה של 2.25 מטר.

בוס החמיץ את אולימפיאדת סידני ואת אולימפיאדת אתונה בשל פציעות, ובסוף שנת 2006 פרש בשל פציעות חוזרות.

## שיאים אישיים
### אצטדיון
* קפיצה לגובה: 2.36 מטר (2001)

### אולם
* קפיצה לגובה: 2.34 מטר (2000)

## קישורים חיצוניים

קטגוריה:קופצים לגובה גרמנים
קטגוריה:אלופי עולם באתלטיקה
קטגוריה:גרמנים שנולדו ב-1976
אינטראקטיב ברוקרס

**אינטראקטיב ברוקרס** (באנגלית: **Interactive Brokers**; בקיצור **IB** או **IBKR**) היא תאגיד רב-לאומי אמריקאי שבסיסו בקונטיקט המפעיל את פלטפורמת המסחר האלקטרונית הגדולה ביותר בארצות הברית.

אינטראקטיב ברוקרס הוא הברוקר הגדול ביותר בשוק המט"ח והוא אחד מהפריים ברוקראז'  הגדולים בעולם. החברה מספקת שירותי ברוקראז' בעסקאות על מניות, אופציות, חוזים עתידיים, עסקאות להחלפת חוזים עתידיים בנכס פיזי , אופציות על חוזים עתידיים, אג"ח, קרנות נאמנות, מטבעות, מטבעות קריפטוגרפיים, חוזי הפרשים, נגזרים וחוזי מסחר על אירועים כמו צפי לתוצאות הבחירות.

התאגיד מציע גישה ישירה לשוק  ושירותי סליקה. הוא פועל ב-34 מדינות ו-27 מטבעות, יש לו 2.6 מיליון לקוחות מוסדיים ופרטיים והון עצמי כולל של 426 מיליארד דולר (נכון ל-31 בדצמבר 2023). בנוסף למטה הראשי שלה, לחברה יש משרדים במרכזים פיננסיים גדולים ברחבי העולם. יותר ממחצית מלקוחות החברה מתגוררים מחוץ לארצות הברית. בשנת 2023 עיבדה הפלטפורמה בממוצע 3 מיליון עסקאות ליום מסחר.

החברה נוסדה על ידי תומאס פטרפי  שמשמש כיו"ר החברה. כ-23.5% מהחברה מוחזק על ידי ציבור. אינטראקטיב ברוקרס מדורגת במקום ה-473 בדירוג החברות של כתב העת פורצ'ן.

## קנסות
באוגוסט 2018 נקנסה החברה ב-5.5 מיליון דולר על האשמות שהיא הפרה את הכללים הפדרליים בנושא מכירה בחסר. באוגוסט 2020 היא נקנסה ב-38 מיליון דולר על אי פעולה נגד הלבנת הון, ואי דיווח על עסקאות חשודות.

## עמלות
לאינטראקטיב ברוקרס יש דף באתר החברה המפרט בהרחבה לגבי כל סוגי העמלות וגובהן שהיא גובה מלקוחותיה. בין היתר, היא גובה ללקוחות במסלול פיקס עבור מניות מינימום של דולר לפעולת ק/מ (קנייה או מכירה), עבור אופציות מינימום של דולר לפעולת ק/מ, עבור אג"ח מינימום של של דולר לפעולת ק/מ ועבור המרות מט"ח מינימום של 2 דולר לפעולת ק/מ.

החברה מאפשרת ללקוחותיה גם להתמנף במטבעות שקל ומט"ח שונים, כשעמלות המינוף רשומות פומבית בדף ייעודי.

### החזר עמלות
אינטראקטיב ברוקרס מאפשרת החזר עמלות בגין פעולות ק/מ, חישוב וגובה ההחזר הוא אוטומטי.

החברה גם משלמת ריבית ללקוחותיה אשר מחזיקים יתרת מט"ח חיובית, כאשר החישוב והדוגמאות רשומות פומבית בדף ייעודי עם מחשבון.

## בישראל
לאינטראקטיב ברוקרס יש ממשק בעברית באתר ובאפליקציה, וקיימים חשבונות בנק בסיטיבנק ובבנק הפועלים אליהם ניתן להפקיד בשקלים לצד חשבונות בנק בניו יורק (להפקדת דולרים), בגרמניה (להפקדת יורו) ועוד.

בעקבות רגולציה ישראלית של רשות ניירות ערך, לא מתאפשר ללקוחות ישראלים פרטיים לסחור בבורסה לניירות ערך בתל אביב, אך כן כאשר הלקוחות הם חברות ישראליות.

אינטראקטיב ברוקרס מאפשרת ללקוחות ישראלים לפתוח חשבונות ישירות דרכה, אך יש גם בישראל מספר ברוקרים שפועלים בתור מתווכים המציעים מסחר בממשק של אינטראקטיב ברוקרס בתמורה לגביית עמלות יקרות יותר. בין המתווכים ניתן למנות את:
# חברת MEXEM הקפריסאית, העוסקת בתיווך והנגשת מסחר, מנהלת סניף ישראלי בשם "אינטראקטיב ישראל" המאפשר חדר מסחר ושירות לקוחות בעברית מעל הממשק של אינטראקטיב ברוקרס, תמורת עמלות נוספות על העמלות של הברוקר.
# אקסלנס מאפשרת פתיחת חשבונות, חדר מסחר ושירות לקוחות בעברית בממשק של אינטראקטיב ברוקרס בשם מותג Global Extrade, תמורת עמלות נוספות על העמלות של הברוקר.

## קישורים חיצוניים

* 

## הערות שוליים

קטגוריה:חברות אמריקאיות הנסחרות בנאסד"ק
קטגוריה:פלטפורמת מסחר אלקטרונית
אנטישמיות באמריקה הלטינית

**אנטישמיות באמריקה הלטינית** קיימת עוד מתקופת תחילת ההתיישבות הספרדית באמריקה הלטינית דרך נדידת גולים מספרד ופורטוגל לאמריקה הלטינית. האנטישמיות באמריקה הלטינית בעיקרה מורכבת מסממנים עתיקים של אנטישמיות נוצרית קלאסית קתולית שמשולהבת על ידי הכמרים בבתי הכנסיות, כמו מנהג שילוב שרפתו של יהודה בפסטיבלים מקומיים.

## היסטוריה
ממוזער|דגלי מדינות אמריקה הלטינית, gif מתחלף|שמאל

תושבים ספרדים ופורטוגלים רבים ובהם גם שודדי ים, היגרו בתקופות שונות למה שמזוהה כיום כשטחי אמריקה הלטינית. אלו הביאו עמם את רעיונות האינקוויזיציה של הנצרות הקתולית והכנסייה הקתולית תוך התנגדות לנישואים ליהודים, לרבות גיור, בהמשך ישיר לתקופה זו. וההתנגדות לנצרות הפרוטסטנטית בגילום ארצות הברית של אמריקה, כהמשך למלחמות הדת באירופה ומלחמת שבע השנים.

## אופי האנטישמיות באמריקה הלטינית

אופיו של האנטישמיות באמריקה הלטינית בעיקרו נשאר נאמן למקור, כלומר לאנטישמיות הנוצרית. בסממנים של אנטישמיות נוצרית קלאסית של שנאת היהודי על רצח ישו וכגילום כל הרע שבעולם הקיים-גשמי.
לאורך ולאחר מלחמת העולם השנייה מהגרים ופליטים רבים שביקשו מקלט מאירופה ומלחמת העולם השנייה; הפעם גם מהמדינות הפרוטסטנטיות, ובהם גם גורמים מגרמניה הנאצית אך גם יהודים; השתקעו ביבשת הלטינית. ראו גם: מבצע בוליבר.
היהודים שהגיעו לאזור נשארו עד הסדרת אשרת כניסה ושהות בארצות הברית או קנדה כמקלט, רבים נטמעו באוכלוסייה המקומית לטינית או ילידית.
הגורמים שהגיעו מגרמניה הנאצית גם הם נטמעו, אך בעיקר באוכלוסייה המקומית לטינית והשתלבו באליטות הכלכליות והמדיניות אזוריות, תוך חיזוק סנטימנטים אנטי אמריקאים על רקע חלקה של ארצות הברית בניצחון המעצמות במלחמת העולם השנייה ושיקום אירופה כחלק מתוכנית מרשל, וכיום ה-FTAA.
האופי האנטישמי של אלו שולב בתמיכה וחבירה לגורמים, לרבות גורמי טרור, עוינים למדינת ישראל, כאנטי-ציונות. תוך סיפוק ידע, יכולות ואימונים מתאימים. דוגמת לאלו הם: אימון תנועת הארגון לשחרור פלסטין לפעולות טרור, תוך חבירה עם יאסר ערפאת. חבירה למועמר קדאפי, הקמה ואימון של ארגון ספטמבר השחור לקראת טבח הספורטאים באולימפיאדת מינכן. אפשור וסיוע בהסתרת המעורבים בפיגוע בשגרירות ישראל בארגנטינה ועוד.

## ביטויים אנטישמים עכשוויים
### סקרים ומחקרים
עליה של 44% בדיווח על מקרים אנטישמים בארגנטינה ועליה של 961% בפשעי השנאה בברזיל. לאחר אירועי ה-טבח שבעה באוקטובר. לרבות דיווחים על תקיפות בתי כנסת.

### פשעי שנאה
גלישה של סממני האנטישמיות החדשה לאמריקה הלטינית בבוליביה. בכלל זה אמונה בשליטה בכספים בינלאומיים, מניפולציה בדעת קהל ועוד. לרבות האשמת יהודים רבים בסחר בסמים ועמידה בראש קרטלי סמים.

### עלילות דם
עלילות דם בהתייחס לצמאות הדם של היהודים לדם ורצח ילדים פלסטינים לאור מלחמת חרבות ברזל.

## לקריאה נוספת
* Roniger, Luis, and Leonardo Senkman. "Shifting Patterns of Antisemitism in Latin America: Xenophobia, Exclusion, and Inclusion." Latin American Research Review 58.2 (2023): 403-421.
* Lerner, Natan. "Anti-Zionism and Antisemitism in Latin America." Anti-Zionism and Antisemitism in the Contemporary World. London: Palgrave Macmillan UK, 1990. 93-101.
* גרסיאלה בן דרור, האליטות הקתוליות בברזיל והיחס ליהודים, 1933 – 1939, מרכז המידע אודות השואה.

## ראו גם
* אנטישמיות
* אנטישמיות נוצרית
* אנטישמיות מודרנית
* אנטישמיות בארצות הברית

## הערות שוליים

קטגוריה:אנטישמיות
קטגוריה:יהדות אמריקה הלטינית
מסגד סיידה רוקיה

**מסגד סָיידָה רוּקִיֶה** (בערבית: **مَسْجِد ٱلسَّيِّدة رُقَيَّة** ; תעתיק **מסג'ד אלסַיִּדָה רֻקַּיָּה**) שוכן בדמשק, סוריה ועל פי המסורת קבורה בו  בתו של חוסיין בן עלי.

## מיקום
מסגד סיידה רוקיה ממוקם בשכונת  בדמשק, לא הרחק מהמסגד האומיי, המסגד הגדול בעיר.

## רוקיה בינת חוסיין
רוקיה הייתה בתו של חוסיין שהיה בנו של מייסד השיעה, עלי בן אבי טאלב, שהיה נשוי לפאטמה, בתו של הנביא מוחמד.

חוסיין וקבוצה מתומכיו נטבחו בקרב כרבלא בשנת 680 על ידי אנשיו של הח'ליף האומיי יזיד הראשון וכל נשותיהם וילדיהם נלקחו בשבי והוצעדו לדמשק. רוקיה שהייתה בת שלוש לערך, מתה בשבי ועל פי האגדה מותה נקשר לגעגועיה לאביה שנהרג.

רוקיה נקברה בכלא ולאחר כמה שנים, בעקבות הצפה באזור, הועברו שרידי גופתה לאתר בו עומד המסגד.

## המסגד
בשנת 1985 שופץ המסגד בסיוע איראן והוא נבנה בסגנון האדריכלות האיראנית, עם ציפויי זהב, מראות וערבסקות, מקרמיקה אופייניים.

## עליה לרגל
המסגד מושך אליו עולי רגל שיעים, מכל העולם ומדי שנה, במיוחד בחודש מוחרם, מבקרים בו עשרות אלפי מבקרים הרואים במותה של רוקיה חלק ממסע הרדיפות והייסורים שעברו השיעים בתחילת דרכם.

## קברה של רוקיה במקומות נוספים
### קבר במסגד בקהיר
בשנת 1133 הוקם בקהיר מאוזוליאום לסיידה רוקיה בינת עלי. זהו אחד המבנים החשובים מהתקופה הפאטימית שנשתמרו בקהיר.

### קבר במסגד בלאהור
בפקיסטן, מאמינים שהמאוזוליאום להנצחת רוקיה הוא  בעיר לאהור.

## גלריה

קובץ:Sayyidah Ruqayya Mosque 05.jpg|טקסט=View of the courtyard|חצר המסגד
קובץ:Sayyidah Ruqayya Mosque 03.jpg|טקסט=Prayer hall|פנים המסגד
קובץ:Sayyidah Ruqayya Mosque 02.jpg|טקסט=Grave of Sayyidah Ruqayyah|קברה של סיידה רוקיה
קובץ:Sayyidah Ruqayya Mosque - Chandelier 02.jpg|טקסט=A chandelier in the Masjid|נברשת במסגד
קובץ:Ruqayya mosque outside view.jpeg|טקסט=Ruqayya mosque dome|כיפת המסגד
קובץ:Ruqayya mosque entrance.jpeg|טקסט=Ruqayya mosque entrance|הכניסה למסגד


## ראו גם
* צילומים מתוך המסגד
* 

## הערות שוליים

קטגוריה:מקומות קדושים למוסלמים
קטגוריה:דמשק: מבנים
קטגוריה:סוריה: מסגדים
אקי פרוויאיינן

**אקי פרוויאיינן** (בפינית: **Aki Parviainen**; נולד ב-26 באוקטובר 1974) הוא אתלט עבר פיני, אלוף עולם (סביליה 1999) בהטלת כידון.

## ביוגרפיה
פרוויאיינן נולד בהלסינקי שבפינלנד.

### 1992
#### אלוף עולם עד גיל 20
באליפות העולם עד גיל 20 שנערכה בסיאול שבקוריאה הדרומית בספטמבר זכה במדליית זהב בהטלת כידון בתוצאה של 76.34 מטר.

### 1995
באליפות העולם שנערכה בגטבורג שבשוודיה באוגוסט סיים במקום תשיעי בהטלת כידון בתוצאה של 79.58 מטר.

### 1997
באליפות העולם שנערכה באתונה שביוון באוגוסט סיים במקום שמיני בהטלת כידון בתוצאה של 82.80 מטר.

### 1998
באליפות אירופה שנערכה בבודפשט שבהונגריה באוגוסט סיים במקום תשיעי בהטלת כידון בתוצאה של 82.30 מטר.

### 1999
#### אלוף עולם
באליפות העולם שנערכה בסביליה שבספרד באוגוסט זכה במדליית זהב בהטלת כידון בתוצאה של 89.52 מטר, לפני קונסטדינוס גאטיאודיס מיוון (89.18 מטר) ויאן ז'לזני מצ'כיה (87.67 מטר).

### 2000
באולימפיאדת סידני שנערכה בספטמבר סיים במקום חמישי בהטלת כידון בתוצאה של 86.62 מטר.

### 2001
#### סגן אלוף עולם
באליפות העולם שנערכה באדמונטון שבקנדה באוגוסט זכה במדליית כסף בהטלת כידון בתוצאה של 91.31 מטר, אחרי יאן ז'לזני (92.80 מטר) ולפני קונסטדינוס גאטיאודיס (89.95 מטר).

### 2002
באליפות אירופה שנערכה במינכן שבגרמניה באוגוסט סיים במקום שמיני בהטלת כידון בתוצאה של 78.92 מטר.

### 2003
באליפות העולם שנערכה בפריז שבצרפת באוגוסט סיים במקום חמישי בהטלת כידון בתוצאה של 83.05 מטר.

### 2005
באליפות העולם שנערכה בהלסינקי שבפינלנד באוגוסט סיים במקום תשיעי בהטלת כידון בתוצאה של 74.86 מטר.

## שיאים אישיים
* הטלת כידון: 93.09 מטר (1999)

## קישורים חיצוניים

קטגוריה:מטילי כידון פינים
קטגוריה:אתלטים פינים
קטגוריה:אתלטים באולימפיאדת סידני (2000)
קטגוריה:פינים שנולדו ב-1974
שונות משותפת עצמית

בתורת ההסתברות ובסטטיסטיקה, בהינתן תהליך סטוכסטי, **שונות משותפת עצמית** () היא פונקציה שנותנת את השונות המשותפת של התהליך עם עצמו בשתי נקודות זמן. שונות משותפת עצמית קשורה קשר הדוק למתאם העצמי של התהליך המדובר.

## שונות משותפת עצמית של תהליכים סטוכסטיים
### הגדרה
אם לתהליך הסטוכסטי \left\{X_t\right\} קיימת פונקציית תוחלת \mu_t = \operatorname{E}[X_t] (כאשר \operatorname{E} הוא הסימון הרגיל עבור אופרטור התוחלת), אז השונות המשותפת העצמית ניתנת על ידי:

כאשר t_1 ו־t_2 הן שתי נקודות זמן. לעיתים שונות משותפת עצמית מסומנת ב־C_{XX}(t_1,t_2).

### הגדרה עבור תהליך סטציונרי במובן הרחב
אִם \left\{X_t\right\} הוא תהליך סטציונרי במובן הרחב (WSS), אז מתקיים:

: \mu_{t_1} = \mu_{t_2} \triangleq \mu עבור כל t_1,t_2 כלשהם.

וכן:

: \operatorname{E}[|X_t|^2]  עבור כל t כלשהו.

וכן:

: \operatorname{K}_{XX}(t_1,t_2) = \operatorname{K}_{XX}(t_2 - t_1,0) \triangleq \operatorname{K}_{XX}(t_2 - t_1) = \operatorname{K}_{XX}(\tau)

כאשר \tau = t_2 - t_1 הוא זמן ההשהיה, או משך הזמן שבו הוסט האות.

פונקציית השונות המשותפת העצמית של תהליך WSS ניתנת אפוא על ידי:

### נִרמול
בכמה תחומים (למשל בסטטיסטיקה ובניתוח סדרות עיתיות) מקובל לנרמל את פונקציית השונות המשותפת העצמית כדי לקבל מקדם מתאם פירסון תלוי בזמן. עם זאת בתחומים אחרים (בהנדסה למשל) הנרמול מושמט לעיתים קרובות, והמונחים "שונות משותפת עצמית" ו"מתאם עצמי" משמשים לסירוגין.

מתאם עצמי מנורמל של תהליך סטוכסטי מוגדר כך:

: \rho_{XX}(t_1,t_2) = \frac{\operatorname{K}_{XX}(t_1,t_2)}{\sigma_{t_1}\sigma_{t_2}} = \frac{\operatorname{E}[(X_{t_1} - \mu_{t_1})(X_{t_2} - \mu_{t_2})]}{\sigma_{t_1}\sigma_{t_2}}.

אם הפונקציה \rho_{XX} מוגדרת היטב, הערך שלה חייב להיות בטווח [-1,1], כאשר 1 מציין מתאם מושלם ו-1 מציין אנטי-מתאם מושלם.

עבור תהליך WSS, ההגדרה היא:

: \rho_{XX}(\tau) = \frac{\operatorname{K}_{XX}(\tau)}{\sigma^2} = \frac{\operatorname{E}[(X_t - \mu)(X_{t+\tau} - \mu)]}{\sigma^2}.

כאשר:

: \operatorname{K}_{XX}(0) = \sigma^2.

### תכונות
; סימטריה
: \operatorname{K}_{XX}(t_1,t_2) = \overline{\operatorname{K}_{XX}(t_2,t_1)}

ובהתאמה עבור תהליך WSS:

: \operatorname{K}_{XX}(\tau) = \overline{\operatorname{K}_{XX}(-\tau)}

; סינון ליניארי
השונות המשותפת העצמית של תהליך מסונן ליניארי \left\{Y_t\right\}

: Y_t = \sum_{k=-\infty}^\infty a_k X_{t+k}

היא:

: K_{YY}(\tau) = \sum_{k,l=-\infty}^\infty a_k a_l K_{XX}(\tau+k-l)

## ראו גם
* תהליך אוטו־רגרסיבי
* מתאם
* שונות משותפת צולבת 
* מתאם צולב 
* שיערוך שונות משותפת לרעש (כדוגמה ליישום)

## לקריאה נוספת
* 
* Lecture notes on autocovariance from WHOI

## הערות שוליים

קטגוריה:מומנטים (תורת ההתפלגויות)
קטגוריה:מדדי קשר
אזור חיץ

[שמאל|ממוזער| מפה של [הקו הירוק (קפריסין)|אזור החיץ הנוכחי בקפריסין, בין הרפובליקה היוונית של קפריסין בדרום לבין הרפובליקה הטורקית של צפון קפריסין בצפון.]]
שמאל|ממוזער|200px|אזור החיץ שהיה בין ישראל וסוריה עד 2024, מסומן במפה באפור
**אזור חיץ** הוא אזור ייעודי המשמש להפרדה בין שני אזורים גאוגרפיים או ישויות פוליטיות. מטרת אזור החיץ יכולה להשתנות בהתאם לנסיבות.

לרוב אזור החיץ נוצר מסיבות פוליטיות על מנת להפחית את המתיחות בין מדינות או אזורים יריבים ועל מנת למנוע עימות ישיר בין הצדדים. ברוב המקרים הללו אזורי החיץ יהיו אזורים מפורזים ולעיתים אסורים בכניסת אדם כאשר הנכנס לתוכם שם את נפשו בכפו. אחת הדוגמאות הבולטות ביותר לאזור חיץ מהסוג הזה הוא האזור המפורז הקוריאני, המשתרע בין קוריאה הצפונית לקוריאה הדרומית. האזור המפורז הקוריאני הוקם בעקבות מלחמת קוריאה במטרה למנוע את העימותים הישירים בין הצדדים, כאשר אזור החיץ מהווה אזור נייטרלי תחת פיקוח של כוחות בינלאומיים. אזור חיץ נוסף, בין ישראל לסוריה, הוקם ברמת הגולן בחלק מהסכם הפרדת הכוחות בין ישראל לסוריה לאחר מלחמת יום הכיפורים.

בתחום התכנון העירוני אזורי חיץ נוצרים לרוב ליצירת הפרדה פיזית בין אזורים עם ייעוד קרקע שונה. פעמים רבות הפיתוח העירוני באזורי החיץ מוגבל, הם אזורים מיוערים או אזורים עם פארקים, ובמקרים רבים הם נועדו לשמש את התושבים לצורך פעילויות פנאי. אזורי חיץ עירוניים אשר במקרים רבות מקיפים ערים, מסייעים לבלום את ההתפשטות העירונית. כמו כן, לעיתים קיימים גם אזורי חיץ בערים הממוקמים בין אזורי תעשייה לשכונות מגורים אשר נועדו למזער את ההשפעות של הפעילות התעשייתית על התושבים בשכונות המגורים מרעש, זיהום אוויר, ותוצרי לוואי תעשייתיים אחרים.

במקרים אחרים אזורי חיץ מוקמים לצורך שימור מערכות אקולוגיות. במקרים הללו הם לרוב מקיפים או ממוקמים בסמוכים לשמורות טבע, ונועדו למזער את ההשפעה של הפעילויות האנושיות על בתי גידול של בעלי החיים.

## ראו גם
* אזור מפורז
* מרחב התפר
* הקו הירוק (קפריסין)

## הערות שוליים

קטגוריה:גבולות
קטגוריה:מונחים ומושגים בפוליטיקה
הרחמן

ממוזער|חלק מבקשות "הרחמן" בסיום ברכת המזון
**הרחמן** הוא נוסח לבקשות שנהוג לומר לאחר ברכת הטוב והמטיב, בסיום ברכת המזון. בקשות אלה, שלהן מספר נוסחים, פותחות במילה "הרחמן", ככינוי לה'. בקשות בנוסח "הרחמן" בסיום ברכת המזון מופיעות בסידור רב סעדיה גאון, בסדר רב עמרם גאון.

## תוכן
הבקשות כוללות בקשות לריבוי כבוד הבורא בעולם, וכן לפרנסה להצלחה ולשמירה. בקשה של האורח על מארחו בסיום ברכת המזון מוזכרת כבר בברייתא המובאת בתלמוד.

הבקשה האחרונה בנוסח הרחמן היא לזכות לימות המשיח: "הרחמן הוא יזכנו לימות המשיח".

יש הנוהגים להוסיף בקשות שונות בנוסח הרחמן. אחת התוספות היא בקשה לברכה למדינת ישראל.

בשבת, ביום טוב, בחול המועד ובראש חודש יש שמוסיפים נוסח בקשה מיוחד.

בברית מילה נוהגים יהודי אשכנז להוסיף נוסח "הרחמן" מיוחד הכולל שישה בתים, בו מבקשים ברכה לתינוק, לאביו ולאמו, לבעל הברית ולמוהל. בנוסח הספרדים מוסיפים הרחמן נוסף ובו ברכה לסנדק ולכל המסייעים במצווה.

בסעודת שבע ברכות מוסיפים בנוסח הספרדים ברכה לחתן ולכלה: "הָרַחֲמָן הוּא יְבָרֵךְ אֶת הֶחָתָן וְהַכַּלָּה, בְּבָנִים זְכָרִים שֶׁל קַיָּמָא, לַעֲבוֹדָתוֹ יִתְבָּרַךְ".

## ברכת האורח

ב מובא שהאורח מכובד לברך את ברכת המזון, כדי שיברך את בעל הבית, ומובא שם נוסח הברכה שהאורח מוסיף:

## נוסחים שונים
### סדר רב עמרם גאון
[ממוזער|"הרחמן" בסיום ברכת המזון, מתוך הגדת פרחי, [קהיר, ה’תרפ"ב]]
בסדר רב עמרם גאון מובא הנוסח הבא:

### נוסח הרמב"ם והנוסח הבלדי
בסדר התפילות שבסוף ספר אהבה, בנוסח ברכת המזון מובאות ארבע בקשות הפותחות ב"הרחמן": . זהו גם הנוסח של בקשות אלה כיום בנוסח הבלדי.

## פרטי דינים
*הרחמן כ'הפסק' - הטור מביא שאחיו, רבי יחיאל בן הרא"ש, תמה על המנהג לומר "הרחמן" בין ברכת המזון לבין כוס של ברכה. וכתב שייתכן שמנהג זה סומך על ברכת האורח המובאת בתלמוד. בעל הטורים עצמו סבור שאין חשש הפסק באמירת "הרחמן".
*השוכח על הנסים - להלכה נפסק שמזכירים על הנסים גם בברכת המזון אך אם לא אמר אין מחזירים אותו. בספר ארחות חיים לרבי אהרון הכהן מלוניל מובא שאם שכח להזכיר בברכת המזון יכול לומר בחלק של הרחמן והביאו הרמ"א להלכה בשולחן ערוך. במקרה זה מובא לומר את הרחמן בנוסח זה: "הרחמן יעשה לנו נסים ונפלאות כשם שעשית לאבותינו בימים ההם בזמן הזה בימי מתתיהו כו'".
*הרחמן בשבת - בנוסח הרחמן יש בקשות רבות, ביניהן בקשה לפרנסה, יש שנוהגים לקצר בקשות אלה בשבת. הפסק המקובל הוא לומר את נוסח הרחמן כרגיל, ולהוסיף בקשה מיוחדת לשבת.
*אמן אחר הרחמן - בספר כלבו כתב בשם הלכות גדולות שמותר לענות אמן אחרי הרחמן. במגן אברהם מובא שחובה לענות אמן אחרי הרחמן. יש שביארו שענייה זו אינה חיוב, אלא מידת חסידות.

## לקריאה נוספת
*הרב משה מרדכי קארפ, **הלכות יום ביום**, חלק ב, עמ' ריא - רטו
## קישורים חיצוניים
*"הרחמן", באתר "הלכה יומית"

## הערות שוליים

קטגוריה:ברכת המזון
קטגוריה:תפילות ביהדות
פולין בץ

**פולין בץ אדי** (באנגלית: **Pauline Betz Addie**;  6 באוגוסט 1919 – 31 במאי 2011) הייתה טניסאית אמריקאית. זכתה באליפות וימבלדון ובאליפות ארצות הברית הפתוחה ובסך הכול ב-6 זכיות בגראנד סלאם. 

## ביוגרפיה
פולין בץ נולדה בדייטון אוהיו. היא התחילה לשחק טניס בילדות. לאחר סיום בית ספר היא למדה כלכלה באוניברסיטת קולומביה וקיבלה ממנה תואר שני.

באליפות ארצות הברית הפתוחה בץ שיחקה החל משנת 1939. בשנת 1942 היא ניצחה בתחרות הנשים. בתחרות זו היא ניצחה עוד 3 פעמים בשנים 1943, 1944 ו-1946. בתחרות זוגות נשים היא שיחקה לצד דוריס הארט והן הפסידו בגמר 4 פעמים ברציפות בשנים 1942–1945. בתחרות זוגות מעורבים היא הפסידה בגמר 1936 (ביחד עם בובי ריגס), ובגמר 1943 (ביחד עם פנצ'ו סגורה).

באליפות וימבלדון בץ ניצחה בשנת 1946 בתחרות הנשים. בתחרות זוגות נשים היא היא הפסידה בגמר (שיחקה עם דוריס הארט).

באליפות אוסטרליה הפתוחה בץ השתתפה מספר פעמים אך ללא הצלחה.

באליפות צרפת הפתוחה בץ שיחקה החל משנת 1939. בשנת 1946 היא הפסידה במשחק הגמר. באותה שנה היא הפסידה גם בגמר תחרות זוגות.

בשנת 1947 בץ החלה בקריירה מקצועית. היא השתתפה במספר תחרויות עד לשנת 1960.

לאחר סיום הקריירה כשחקנית בץ הייתה מאמנת טניס והשתתפה בהצלחה בתחרויות גולף וברידג'. עוד בגיל 76 היא הייתה חברה בנבחרת טניס של המועדון בו שיחקה.

פולין בץ נפטרה בשנת 2011 ממחלת פרקינסון.

## הישגים

## קישורים חיצוניים

* 
* 

קטגוריה:אמריקאים ילידי אוהיו
קטגוריה:דייטון: אישים
קטגוריה:טניסאיות אמריקאיות
קטגוריה:טניסאיות זוכות אליפות וימבלדון
קטגוריה:טניסאיות זוכות אליפות ארצות הברית הפתוחה בטניס
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:אוהיו: ספורטאים
קטגוריה:אמריקאיות שנולדו ב-1919
קטגוריה:אמריקאים שנולדו ב-1919
קטגוריה:אמריקאיות שנפטרו ב-2011
קטגוריה:אמריקאים שנפטרו ב-2011
השבעתו של וורן הרדינג לנשיאות ארצות הברית

ממוזער|266x266 פיקסלים|טקס ההשבעה
**ה[[השבעת נשיא ארצות הברית|השבעה]] של [[וורן הרדינג]] ל[[נשיא ארצות הברית]]** התקיימה בבניין הקפיטול בוושינגטון, ביום שישי, 4 במרץ 1921. ההשבעה סימנה את תחילת כהונתו היחידה של וורן הרדינג כנשיא ושל קלווין קולידג' כסגן הנשיא. הרדינג מת שנתיים ו-151 ימים לאחר ההשבעה וקולידג' החליף אותו בתפקיד. שבועת האמונים ניתנה להרדינג על ידי נשיא בית המשפט העליון של ארצות הברית אדוארד דאגלס וייט.

בטקס השבעה זה נעשה לראשונה שימוש במכונית להסעת הנשיא הנבחר והנשיא היוצא.

הרדינג העדיף טקס השבעה בפרופיל נמוך, ללא תהלוכה, והשאיר רק את טקס ההשבעה וקבלת פנים קצרה בבית הלבן. בנאומו טען שהעם מצפה ליותר מדי מהממשלה.

## קישורים חיצוניים

## הערות שוליים

קטגוריה:וורן הרדינג
הרדינג
קטגוריה:1921 בארצות הברית
שתי גיטרות

"**שתי גיטרות**" (במקור: "**Цыганская венгерка**"; "**הונגרייה צוענית**'") הוא שיר שכתב המשורר הרוסי אפולון אלכסנדרוביץ' גריגורייב באמצע המאה ה-19 ללחן עממי רוסי-צועני ועובד בידי המלחין איוון וסילייב.
השיר התפרסם בביצועו של הזמר הצרפתי, שארל אזנבור בשנות ה-60.
את הגרסה העברית "שתי גיטרות" כתב דודו טופז בשנת 1978, על בסיס גרסתו של אזנבור, עבור הזמר אבי טולדנו שערך את המופע משירי שארל אזנבור, "לה בוהם".

## רקע
במאה ה-19 ברוסיה כל מסעדה מכובדת התהדרה בלהקה של זמרים ורקדנים צוענים, וכמעט על בסיס יומי הגיע קהל להאזין להופעותיהם. המפורסמת ביותר מבין אותן להקות הייתה המקהלה של איוון וסילייב. חברו, הסופר-משורר אפולון גריגורייב, נכח בהופעותיהם לעיתים קרובות מאוד, ומאחר שהתרשם מהשירה ומליווי הגיטרה, כתב על כך שיר.

מבצעי השיר היו ממציאים מילים משלהם לשיר, שהיו לעיתים קרובות גסות רוח. עקב כך, השיר לא היה נפוץ בברית המועצות, שכן הצנזורה דאגה למוסריותו של האזרח. המצב השתנה לאחר שהזמר המפורסם, ולדימיר ויסוצקי חיבר מילים משלו למנגינת שיר והפך אותה למפורסמת.

## ביצועים וגרסאות כיסוי בעברית
* אבי טולדנו – מתוך האלבום "לה בוהם" (1978)
* דורון מזר - מתוך אלבום השדרים "שתי גיטרות" (1993)
* ניצה טרמין - מתוך האלבום "אהבה צוענית" (2004)

## ביצועים וגרסאות כיסוי בשפות זרות
* שארל אזנבור, גרסה בצרפתית, Les Deux Guitares" (1960)"
* ולדימיר ויסוצקי - "моя цыганская" "הצועני שלי" (1968)
* דוד עשת - גרסה ביידיש, מתוך האלבום "שירים אסורים" (1972)
* איוואן רברוף - גרסה ברוסית, מתוך האלבום "הלהיטים הגדולים" (1990)
*הלמוט לוטי - גרסה באנגלית, מתוך האלבום "מרוסיה באהבה" (2004)

## ביצועים אינסטרומטליים
* 
* 
* 

## קישורים חיצוניים
* '''שתי גיטרות''', באתר הספרייה הלאומית
* '''שתי גיטרות''', באתר זמרשת
* 
* '''שתי גיטרות''', באתר קיבוץ עין גדי
* **[https://gshavit.net/site/wordDocs/music/Grimi-Russ/GrimiHapina54.htm שתי גיטרות]**, מתוך האתר הפינה של גרימי
* 
* 

## הערות שוליים

קטגוריה:שירי אבי טולדנו
קטגוריה:דודו טופז
קטגוריה:שירים בעברית
קטגוריה:שירים שתורגמו לעברית
קטגוריה:שירי צוענים
קטגוריה:שירים על גיטרות
פיניאס ופרב: המשימה מארוול

**פיניאס ופרב: המשימה מארוול** (באנגלית: **Phineas and Ferb: Mission Marvel**) הוא פרק קרוסאובר מהסדרה "פיניאס ופרב", שבו מופיעים דמויות מ"מארוול". זה הפרק ה-11-12 בעונה הרביעית וה-111–112 ששודר בסך הכול בסדרה. הפרק שודר לראשונה ב-16 באוגוסט 2013 בערוץ דיסני וב-25 באוגוסט בערוץ דיסני XD. בישראל הפרק שודר באותה השנה.

## תקציר
פיניאס, פרב וחבריהם גורמים בטעות לקרן במכשיר של ד"ר דופנשמירץ לקחת את כוחותיהם של גיבורי העל האהובים עלינו, מה שמאפשר לנבלים לברוח. הם מנסים להחזיר לגיבורים את כוחותיהם בזמן שהנבלים זוממים להשתלט על העולם.

## מדבבים
הדיבוב העברי בוים על ידי אפרת קרצמן והופק על ידי אסנת סדן וגלי נשר.

## רקע
ב-2009, חברת וולט דיסני רכשה את "מארוול אנטרטיינמנט". זו הייתה חציית גבולות אנימטיבית הראשונה בין דיסני ומארוול. "כולם התלהבו בגלל השותפות שלנו עם מארוול – קודם עם השקת חבילת היקום הקולנועי של מארוול בדיסני XD, ועכשיו עם התחלת ההפקה של הספיישל המיוחד של פיניאס ופרב עם מארוול.

## הפקה
הפרק הוכרז באופן רשמי בקומיק-קון. "פיניאס ופרב: המשימה מארוול" הוא ספיישל מיוחד ומרגש לכל מעריצי מארוול ודיסני. להביא יחד את העולמות של פיניאוס ופרב ואת הנוקמים של מארוול זה כיף גדול למעריצי שני המותגים", אמר דן באקלי, מו"ל ונשיא תחום ההדפסה, האנימציה והדיגיטל, מרוול וורלדווייד, בע"מ. "זו הזדמנות מרגשת לשני המותגים לנצל אחד את השני בדרך שעשויה לחרוג מהספיישל הזה. מעריצים בכל הגילאים עומדים לקבל משהו מיוחד מאוד!"

יוצרי פיניאס ופרב, ג'ף "סוואמפי" מארש ודן פובנמיר, עבדו צמוד לסופרי מארוול כדי להתאים את הדמויות כך שיעבדו יחד. בהתחלה הייתה להם סצנה שבה איירון מן משתמש בפטיש של ת'ור. כותבי מארוול לא אישרו זאת, והכריחו את מארש ופובנמיר לבנות מחדש את כל הסצנה הזו.

ב-6 ביוני 2013, "USA Today" שחררה את הטריילר המלא הראשון לספיישל. ב-7 ביולי 2013, במהלך פרק של "האוונג'רס: צוות גיבורי העל האיחוד" ששודר בדיסני XD היה הצצה קטנטנה של 90 שניות מהספיישל. ב-12 באוגוסט 2013, משתמשים של אפליקציית "Disney Now" קיבלו הזדמנות לצפות בספיישל לפני שידור הבכורה שלו בטלוויזיה.

## ביקורות
### דירוג
"פיניאס ופרב: המשימה מארוול" צבר 3.8 מיליון צופים, דירוג השיא של הסדרה בשישה חודשים. הוא דורג כפרק מספר אחד בליל השידורים בין הדמוגרפיות הצעירות הגדולות, והיה הפרק מספר אחד בכבלים מבחינת חלק מהצופים. בבריטניה הוא זכה ל-234,000 צופים כאשר שודר לראשונה ב-12 בספטמבר 2013.

## שידור
הספיישל שודר לראשונה בארצות הברית בערוץ דיסני ב-16 באוגוסט 2013 ובדיסני XD ב-25 באוגוסט 2013. בקנדה הוא שודר ב-16 באוגוסט 2013 בערוץ המשפחה וב-18 באוגוסט 2013 בדיסני XD. בהודו הוא שודר ב-17 באוגוסט 2013 בערוץ דיסני ובממלכה המאוחדת ובאירלנד ב-12 בספטמבר 2013 בדיסני XD. הספיישל שודר באוסטרליה ב-10 באפריל 2014 בדיסני XD.

## קישורים חיצוניים

קטגוריה:סדרות הנפשה אמריקאיות
קטגוריה:ערוץ דיסני: תוכניות וסדרות
קטגוריה:זוכי אמי בפריים טיים: תוכניות: הישגים באנימציה
קטגוריה:סדרות טלוויזיה על משפחות
קטגוריה:פיניאס ופרב
קטגוריה:סרטי אנימציה על ילדים
בית הקברות היהודי בעזה

**בית הקברות היהודי בעזה** הוא בית הקברות של היישוב היהודי בעזה.

ככל הנראה, בית הקברות הוחרב כליל, בערך בשנת תש"כ (1960), על ידי שלטונות מצרים בראשות גמאל עבד אל נאצר, לצורך בניית בנייני מגורים.

## היסטוריה
קיימת עמימות בנוגע לשנת ייסודו של בית הקברות, גודלו, והנעשה בו עד לתקופה האחרונה. בשנת תקצ"ט (1839) נשלחה למשה מונטיפיורי איגרת מאת יהודים מחברון שביקשו את תמיכתו ביישוב היהודי בעזה, שפסק כתוצאה עקיפה של רצח חיים פרחי, ובכלל דבריהם הם מזכירים את הצורך "לשמור משמרת הקדש בית עלמין זיע"א". ככל הידוע, בקשתם לא התגשמה. כארבעים שנה לאחר מכן, תוארה תרומה של הברון רוטשילד לצורך שיפוץ בית הקברות.

לפי אילן גל-פאר, לקראת שנת תר"ע (1910) פסק השימוש בבית הקברות, והוא הוסב על ידי ערבי מקומי לשימוש כגורן. גל-פאר מוסיף שבשנת תר"ע החלו יהודי עזה לקבור את מתיהם בחלקה אחרת, ועד לפרעות תרפ"ט נקברו בה 12 יהודים. ממקורות אחרים משתמע כי בשנת תשי"ז (1957) בית הקברות העתיק עדיין עמד על תילו, ובעקבות כיבוש עזה על ידי צה"ל במלחמת סיני (מבצע קדש), פנה הרב יצחק אייזיק הלוי הרצוג למושל הצבאי של רצועה עזה, סא"ל חיים גאון, בבקשה לשפץ אותו ולהקים עבורו חומה באורך ארבעים מטרים (אולם לא נכתב שם במפורש שמדובר בבית הקברות העתיק, ולא בחלקה החדשה הנ"ל משנת תר"ע). זמן קצר לאחר הכיבוש, הוחזרה עזה למצרים. במלחמת ששת הימים (תשכ"ז - 1967) נכבשה עזה שוב על ידי צה"ל, אך ככל הנראה בית הקברות כבר היה חרב, והוא לא אותר על ידי חיילי צה"ל אך אותרו פנקסים המתעדים את פרטי הנקברים, וכנראה מדובר בנקברים הרבים שבבית הקברות העתיק, ולא לאותם 12 נקברים בחלקה הנ"ל.

לדברי יעקב סגל וצבי פרידמן:

תיאור הפנקסים כ"סוד מדינה" וכסגורים בכספת הובא גם בשם זאב חנוך ארליך (ז'אבו), שניסה להגיע אליהם ולא הצליח. בחורף תשכ"ח (8 בדצמבר 1967) דווח שבית הקברות נחרב לחלוטין, ובמקומו עמדו בתי מגורים, בתים שכנראה נבנו כמה שנים קודם לכן. כמה מקורות סיפרו על הרב חיים מאיר הגר, האדמו"ר בעל "אמרי חיים" מויז'ניץ (נפטר בתשל"ב) שפקד את המקום ואף זיהה בו את קבר ר' ישראל נג'ארה בימים שלאחר מלחמת ששת הימים, ולפי האמור לעיל, אולי חלה טעות והכוונה למלחמת סיני.

## קברים יהודיים נוספים בעזה
בבית הקברות הצבאי הבריטי בעזה קבורים מספר חיילים יהודיים. הם מתו במהלך לחימתם באזור, בהיותם חיילים של הצבא הבריטי במלחמת העולם הראשונה, ונקברו במקום. במהלך מלחמת חרבות ברזל הגיעו חיילי צה"ל לקבריהם ואמרו קדיש לעילוי נשמתם.

מסורת שנויה במחלוקת מזהה את קבר שמשון הגיבור בסמוך למסגד הגדול בעזה (למקורות למסורת זו - ראו בערכו של המסגד, וכן בהערה כאן); בנוגע למסגד עצמו יש מסורת המזהה אותו כמקום המקדש הפלשתי המוקדש לדגון, שאותו הפיל שמשון במותו, כמתואר בספר שופטים (גם המקורות לכך מופיעים בערכו של המסגד).

קברים שאולי הם של יהודים, מצויים בבית קברות נוצרי הסמוך למנזר יווני, בסמטה הסמוכה לרחוב עומר אל-מוח'תאר, הרחוב הראשי של עזה. קברים אלו חריגים בבית הקברות בכך שמצבותיהם חלקות ללא כיתוב (תופעה מוכרת מקברים יהודיים במקומות אחרים בארץ במאה ה-16 וסביבתה), הם מיוחסים על ידי הנזירות המקומיות ועל ידי האוכלוסייה הערבית המקומית ל"זרים" שאינם נוצרים ואינם ערבים, ואחד מהקברים נודע כמקום עלייה לרגל בקרב המוסלמים.

## הערות שוליים

קטגוריה:עזה: מבנים
קטגוריה:עזה: היסטוריה
עזה
קטגוריה:יהדות עזה
רכבת הילדים

**רכבת הילדים** (באיטלקית: **Il treno dei bambini**) הוא סרט קולנוע איטלקי בהפצת נטפליקס משנת 2024, בבימויה של כריסטינה קומנצ'יני.

התסריט מבוסס על רב מכר עולמי בשם זה מאת ויולה ארדונה  שתורגם ליותר מ-30 שפות, כולל עברית ("הילד מנאפולי").

העלילה מבוססת על מקרה אמיתי - פרשת "רכבות השמחה" - "Treni della felicità" . מיד לאחר מלחמת העולם השנייה יזמה המפלגה הקומוניסטית האיטלקית בשנים 1945–1952, מבצע שבו נשלחו ילדים עניים מדרום איטליה להתארח באופן זמני אצל משפחות בצפון המדינה, על מנת לשפר את מצבם הפיזי והחינוכי.

## תקציר העלילה
הכנר המפורסם אמריגו ספרנצה (סטפנו אקורסי) עומד להופיע בקונצרט עם תזמורת. ממש לפני הקונצרט הוא מקבל הודעה טלפונית שאמו אנטונייטה מתה. למרות הזעזוע הוא מחליט להופיע ואז מופיע סיפור ילדותו הקשה בפלאשבק.

נאפולי, 1946, אנטונייטה ספרנזה (סרנה רוסי) היא אם יחידנית שגרה עם בנה אמריגו (כריסטיאן צ'רבונה) ברובע עוני. אמריגו הוא ילד שדוף בן שמונה שצלעותיו בולטות מחוסר משקל. הוא מסתובב כל היום לבוש בגופיה ויחף. הוא מבצע עם חבריו תעלולים וגנבות קטנות בעיקר של אוכל. הוא אנאלפבית ללא כל חינוך ואמו אוהבת אותו אך מיואשת ממנו.

מדלנה (אנטוניה טרופו) היא יו"ר המפלגה הקומוניסטית האיטלקית בנאפולי. המפלגה מארגנת רכבת ילדים למודנה שם יתקבלו לבתי משפחות מבוססות יותר, יתלבשו בהתאם, יאכלו טוב וילמדו בבתי ספר. בנאפולי פורחות שמועות שהמפלגה לוקחת את הילדים למקום בו יקצצו את ידיהם, יכניסו אותם לתנור ויאכלו אותם.

בתחנת הרכבת מתחוללת מהומה אבל לבסוף הילדים מועלים לרכבת.

אמריגו מתקבל על ידי בחורה רווקה בשם דרנה (ברברה רונצ'י) שאהובה נרצח על ידי הפשיסטים. מהלך הקליטה מלווה בקשיים אבל אמריגו מתגבר על כך. אחד מהתושבים מתרשם מכושרו המוזיקלי ובונה לו כינור עליו מתחיל אמריגו לנגן.

לאחר זמן חוזר אמריגו לאמו. אנטונייטה מבחינה שהוא רכש מנהגים "צפוניים" שזרים לה. הוא רוצה למשיך לנגן והיא שולחת אותו להיות שוליית סנדלר כדי שיהיה לו מקצוע וממשכנת את הכינור. היא גם לא מוסרת לו את המכתבים ששלחה לו דרנה.

לאחר עימות פיזי עם אמו הוא בורח בחזרה צפונה אל דרנה ואנטונייטה מבינה כי למענו מוטב שיישאר שם.

כעת הוא כנר מפורסם. הוא חוזר לבית אימו בנאפולי, מוצא שם את הכינור שלו שנפדה מבית העבוט ופורץ בבכי.

## צוות השחקנים

## קישורים חיצוניים

*קדימון לרכבת הילדים, באתר יוטיוב
*מאחורי הקלעים של הסרטת רכבת הילדים, באתר יוטיוב

## הערות שוליים

קטגוריה:סרטי 2024
קטגוריה:סרטים איטלקיים
קטגוריה:סרטים על ילדים
קטגוריה:נטפליקס: סרטים
קטגוריה:סרטים איטלקיים מבוססי ספרים
קטגוריה:סרטי דרמה איטלקיים
קטגוריה:סרטים תקופתיים
קונגסברג

**קונגסברג** (בנורווגית: **Kongsberg**) היא עיירה היסטורית במחוז ויקן שבנורווגיה הממוקמת לאורך נהר נומדלסלוגן בחלק הדרומי של עמק נומדל. נכון ל-2021 העיירה מנתה כ-27,694 תושבים.

## היסטוריה
העיר נוסדה בשנת 1624 על ידי מלך דנמרק כריסטיאן הרביעי בעקבות גילוי הכסף באזור. במהלך המאה ה-18, בשיא ההצלחה של תעשיית הכסף בקונגסברג, הועסקו אלפי עובדים במכרות הכסף של היישוב וקונגסברג הייתה היישוב השני בגודלו בנורווגיה אחרי ברגן.

בשנת 1686 הוקמה המטבעה הנורווגית המלכותית בתחומי קונגסברג.

מכרות הכסף של קונגסברג נסגרו לבסוף בשנת 1957. בתחומי העיירה נמצא מוזיאון הכרייה הנווגי אשר במסגרתו עדיין נערכים סיורים מודרכים במכרות הכסף של קונגסברג.

לאורך השנים הפכה קונגסברג ממרכז כרייה למרכז תעשייה וטכנולוגיה מודרני.

בתחומי העיירה פועלים מספר חברות גדולות, כולל חברת Kongsberg Gruppen המתמחה בתעשיות ביטחוניות, תעופה וחלל וימיות. כמו כן, בתחומי העיירה נמצאת גם אוניברסיטת דרום-מזרח נורווגיה.

העיירה נודעת כיום גם בזכות פסטיבל הג'אז השנתי שנערך בה.

ב-13 באוקטובר 2021 אירע בתחומי העיירה פיגוע טרור במסגרתו אספן אנדרסן בראת'ן, אזרח דני שהמיר את דתו לאסלאם, ירה בחץ וקשת במספר עוברי אורח והצליח לרצוח חמישה מתוכם ולגרום לפציעתם של שלושה נוספים.

## ערים תאומות
*  צ'יטוס, יפן
*  אספו, פינלנד
*  חאודה, הולנד
*  קוגה, דנמרק
*  קריסטיאנסטאד, שוודיה
*  סקגאפיורדור, איסלנד

## גלריה

תמונה:Handcars,_Kongensgruve_(112-1269_IMG).jpg|מכרות הכסף של קונגסברג
תמונה:Norge_fremstillet_i_Tegninger_-_no-nb_digibok_2008112511001-211_(cropped).jpg|איור של מרכז היישוב משנת 1848
תמונה:Kongsberg_between_ca._1890_and_ca._1900.jpg|תמונה של מרכז היישוב מסוף המאה ה-19
תמונה:Kongsberg_stasjon.jpg|תחנת הרכבת של קונגסברג


## קישורים חיצוניים

* 

## הערות שוליים

קטגוריה:יישובים שהוקמו ב-1624
קטגוריה:נורווגיה: ערים
אליפות אפריקה בכדורגל נשים 2024

**אליפות אפריקה בכדורגל נשים 2024**, היא אליפות אפריקה בכדורגל נשים ה-15 שארגנה קונפדרציית הכדורגל של אפריקה. הטורניר נערך במרוקו מ-5 ביולי עד ה-26 ביולי 2025. האליפות אמורה הייתה להתקיים בשנת 2024, אך נדחתה בשנה בשל אולימפיאדת פריז. נבחרת מרוקו העפילה אוטומטית לטורניר כמארחת, בעוד שאר 11 הנבחרות עלו מטורנירי המוקדמות שהחלו בספטמבר 2023.

במשחק הגמר נפגשו המארחת מרוקו (בפעם השנייה ברציפות) וניגריה - בהופעה ה-12 שלה בגמר. בסיום המשחק, שנערך ברבאט, ניצחה ניגריה 2-3 וזכתה בטורניר. ראשידת אג'יבאדה הניגרית זכתה בפרס השחקנית המצטיינת, וע'יזלאן שבאק המרוקאית סיימה כמלכת השערים של הטורניר עם 5 כיבושים - לאחר שעשתה זאת גם באליפות הקודמת ב-2022.

נבחרת המצטיינות של הטורניר כללה ארבע שחקניות מהאלופה ניגריה, שלוש שחקניות מדרום אפריקה, שתי שחקניות ממרוקו ושתי שחקניות מגאנה.

## שלב הבתים
### בית א'

### בית ב'

### בית ג'

## שלב הנוק-אאוט

## קישורים חיצוניים
* ההכרזה על התחרות באתר קונפדרציית הכדורגל של אפריקה

## הערות שוליים

קטגוריה:אליפויות אפריקה בכדורגל נשים
קטגוריה:תחרויות כדורגל ב-2025
קטגוריה:תחרויות כדורגל במרוקו
קטגוריה:2025 באפריקה
Hunting High and Low

***Hunting High and Low*** הוא אלבום הבכורה של להקת הסינת'-פופ הנורווגית א-הא אשר יצא במקור לשווקים ב-10 ביוני 1985 על ידי וורנר רקורדס. האלבום הפך לרב מכר עולמי ומכר לאורך השנים מעל ל-10 מיליון עותקים ברחבי העולם. האלבום זכה להצלחה פנומנלית בעיקר בזכות הצלחת הסינגל "Take on Me" והווידאו קליפ אשר היה חדשני ויצירתי במיוחד, שילב בין אנימציית רוטוסקופינג לצילום לייב אקשן וזכה בשישי פרסי הווידאו קליפים של MTV. כמו כן, בעקבות הצלחת האלבום, בשנת 1986 א-הא הייתה מועמדת בקטגוריית תגלית השנה בטקס פרסי הגראמי.

האלבום הוקלט באולפני Eel Pie בלונדון, והופק על ידי טוני מנספילד, ג'ון רטקליף ואלן טארני.

## רשימת רצועות

## מבצעים
**א-הא**
* מורטן הארקט - שירה
* מאגנה פיורהלמן - קלידים, תכנות בס, קולות רקע
* פול וואקטר – גיטרות, מכונת תופים, קולות רקע

**הפקה**
* בובי האטה - מאסטרינג
* ג'ון רטקליף - הפקה, רמיקס, קלידים, קולות רקע (רצועה 8)
* אלן טארני - הפקה (רצועות 1, 6)
* טוני מנספילד - הפקה (רצועות 2–5, 7, 9, 10)
* בוב לודוויג - מאסטרינג

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-1985
קטגוריה:אלבומים באנגלית
קטגוריה:אלבומי חברת וורנר רקורדס
אפק (עיר מקראית)

**אפק** היא עיר מקראית הנזכרת בספר מלכים כמקום בו ערך בן הדד מלך ארם-דמשק קרב עם אחאב מלך ישראל. העיר מזוהה עם תל סורג שבאזור הכפר פיק וקיבוץ אפיק המשמרים את שם העיר המקראית.

## קרב אפק
בספר מלכים א מסופר שבן הדד מלך ארם דמשק חנה באפק לקראת מלחמה עם ישראל באזור. בן הדד בחר את אזור אפק כמקום הקרב היות שיועציו טענו ש"אלוהי הרים אלוהיהם", ולכן עליו לערוך מלחמה עם ישראל במקום מישורי. לאחר שבעה ימי המתנה נפתחה המלחמה וצבא ישראל הכה בצבא ארם 100,000 חיילים, ו-27,000 הנותרים ברחו לעיר אפק, שם נפלה עליהם החומה.

בן הדד עצמו הסתתר ב"חדר בחדר" שאחד מבתי העיר. יועציו יעצו לו להיכנע לאחאב מלך ישראל ולהתחנף אליו, ואחאב קיבל את כניעתו ואף העלה אותו למרכבה. על כך הנביא הוכיח את אחאב וניבא עליו נבואת פורענות. בן הדד השיב לאחאב את הערים שכבש אביו בן הדד הראשון מעמרי אביו של אחאב, והציע לכרות ברית ולהקים שווקים ישראליים בדַמשק.

## זיהוי העיר
באונומסטיקון של אוסביוס מזוהה 'אפקה' של ימיו שהייתה מבצר באזור סוסיתא, עם העיר המקראית אפק. אתר זה מזוהה עם הכפר פיק הנמצא כ-4 ק"מ מזרחית לסוסיתא במעלה נחל עין גב, ושמו משמר את שם העיר הקדומה. באתר זה נמצאו ממצאים המעידים על התיישבות יהודית ונוצרית במקום מהתקופה הביזנטית, אולם לא נמצאו ממצאים מתקופת המקרא. זיהוי אחר מציע לזהות את העיר באזור תל סורג הנמצא בקרבת מקום, בו נמצאו ממצאים המעידים על התיישבות במקום בתקופה המקראית.

## הערות שוליים

קטגוריה:ספר מלכים
קטגוריה:יישובי המקרא
יחיאל מיכל הלוי

רבי **יחיאל מיכְל הלוי**, (נפטר אחרי ה'תס"ז) בן אריה ליב סג"ל קאלישר, היה שד"ר, דרשן, בעל ספר **שערי שמים**.

## ביוגרפיה
נולד בווילנא לאביו רבי אריה לייב סג"ל בן רבי נפתלי הירץ לבית לוי, שם למד אצל זקנו אבי אימו רבי שלמה זלמן ראב"ד בווילנא בראשית המאה החמישית, היה גם קרובו של המהרש"א. בעת גזרות ת"ח–ת"ט ברח עם משפחתו לעיר קאליש שם הצטרף לישיבה בקאליש בראשות קרובו רב העיר רבי ישראל דרשן שפירא, כעדות רבי אבי עזרי זעליג מרגליות בהקדמת ספרו 'חבורי לקוטים', ויניציאה תע"ה:ותהי איתן מושבו כאן [קאליש] והיינו עוסקים ביחד חמשה אנשים, הרב המופלג סיני ועוקר הרים מהר"ר ישראל עלקושר, והרב המופלג מהר"ר משה כ"ץ בן הגאון בעל ש"ך, **והרב המופלא מהר"ר מיכל בעל 'שערי שמים',** והרב המופלג מוה"ר עוזיאל מק"ק קאליש, ואני הקטן שבכלם. גמרנו ללמוד יחד תורה לשמה ולא לשום פניה אחרת, הן הנאת ממון והן חלוקת כבוד, וגם לאחר השריפה שלא נשארנו בלתי אם גויתנו, לא עזבנו את תורת אלקינו, ועמדנו על משמרת הקודש אף שהיינו מפוזרים ומפורדים בין הגויים, תחת הארץ הייתה דירתנו, בבורות שיחין ומערות.בקאליש שימש כדרשן ומוכיח ששמו יצא בקרב הציבור, דרושיו נבנו בשיטת שיטת הפלפול גג על גג, בחריפות עצומה תוך ביאור מדרשים תמוהים. בשנת תל"ה (1675) הדפיס ספרו שערי שמים שבו קיבץ 18 מדרשותיו, לספרו התקבלו הסכמות רבות מרבני זמנו, תוכניתו להוציא לאור חלקים נוספים מהספר לא הצליחה מחסרון מימון להדפסה. כמו כן התחיל לחבר ספר על טור חושן משפט אך מיראת ההוראה הפסיק את כתיבתו.

ספרו שערי שמים הועתק והגיע למרוקו ומשום כך יוחס בטעות על ידי הרב יעקב משה טולידאנו בספרו 'נר המערב' לרבי חיים טולידאנו מחכמי מכנאס שבמרוקו, מאוחר יותר הוא חזר בו מדבריו.

הכיר את הרב יונה תאומים-פרנקל, בעל 'קיקיון דיונה', ורבי יצחק הגדול רבה של פוזנא.

עבר בעיר בריסק ופגש שם את רבי משה בן אברהם מגזע צבי, ומביא דבר תורה משם זקינו רבי העשיל מקראקא. וכן מביא מה ששמע מרבי אברהם אבלי הלוי גומבינר.

מוזכר בתואר נשיא ארץ ישראל, המשמש לציון נכבדים אשר היו ממונים על איסוף כספי ארץ ישראל לטובת היישוב היהודי בארץ.

בסוף ימיו עלה לארץ ישראל, שם נפטר. הסכמתו האחרונה ניתנה לספר 'עבודת הבורא' (זולצבאך תס"ז) ביום ג' ח"י אדר שני תס"ז.

## קישורים חיצוניים
* 
* הרב בנימין פנטליאט, רבי יחיאל מיכְל הלוי מחבר ספר 'שערי שמים', בכתב העת המעין, ניסן תשע"ב

## הערות שוליים

קטגוריה:קאליש: רבנים
קטגוריה:מחברי ספרי דרוש
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-18
קטגוריה:שד"רים
קטגוריה:הממונים בגולה על מעות ארץ ישראל
ג'ק קרמר

**ג'ק קרמר** (באנגלית: **John Albert Kramer**,**Jack Kramer**;  1 באוגוסט 1921 – 12 בספטמבר 2009) היה טניסאי אמריקאי. הוא זכה במקום ראשון באליפות וימבלדון ובאליפות ארצות הברית הפתוחה בטניס ובסך הכול זכה ב-10 ניצחונות התחרויות גראנד סלאם. הוא פעל רבות לפתיחת תחרויות להשתתפות טניסאים מקצועיים ותחילת "העידן החדש".

## ביוגרפיה
ג'ק קרמר נולד בלאס ווגאס בשנת 1921. הוא התאמן במועדון הטניס של לוס אנג'לס ובשנת 1936 זכה באליפות ארצות הברית לגילו.

באליפות וימבלדון קרמר זכה בשנת 1947 בתחרות הגברים. בתחרות זוגות גברים הוא זכה בשנת 1946 ו-1947.

באליפות ארצות הברית הפתוחה קרמר החל לשחק בשנת 1938 כאשר הודח בסיבוב הראשון. בשנת 1943 הוא הפסיד במשחק הגמר. הוא זכה בתחרות יחידים בשנת 1946 ו-1947. בתחרויות זוגות גברים הוא זכה 4 פעמים בשנים 1940–1943 ו-1947. בתחרות זוגות מעורבים הוא זכה בשנת 1941.

ג'ק קרמר היה חבר בנבחרת גביע דייוויס של ארצות הברית וזכה עם הנבחרת בתואר בשנים 1946 ו-1947.

בהמשך הוא עבר לטניס מקצועי וזכה במסגרת זו בתחרויות רבות. הוא המשיך להתחרות עד סוף שנות ה-50 של המאה ה-20.

ג'ק קרמר היה עסקן טניס ופעל רבות לפתיחת תחרויות טניס לרבות "גראנס סלאם" לטניסאים מקצועיים. פעילות שלו הסתיימה בהצלחה בשנת 1968 עם תחילת "עידן הפתוח".

בשנת 1979 קרמר פרסם ספר The Game: My 40 Years in Tennis בה בין היתר דירג טניסאים בולטים של התקופה. הוא היה בין מייסדי התאחדות הטניסאים המקצוענים. תקופה ארוכה הוא היה שדרן ספורט BBC באליפות וימבלדון.

ב-1968 קרמר התקבל להיכל התהילה של הטניס.

ג'ק קרמר נפטר בשנת 2009 מסרטן.

## הישגים

## קישורים חיצוניים

* 
* 
* 

קטגוריה:אמריקאים ילידי נבדה
קטגוריה:לאס וגאס: אישים
קטגוריה:טניסאים אמריקאים
קטגוריה:טניסאים זוכי אליפות וימבלדון
קטגוריה:טניסאים זוכי אליפות ארצות הברית הפתוחה בטניס
קטגוריה:נבדה: ספורטאים
קטגוריה:אמריקאים שנולדו ב-1921
קטגוריה:אמריקאים שנפטרו ב-2009